Pedro Teixeira

For kommunen i Brasil med samme navn, se Pedro Teixeira (Minas Gerais).
Pedro Teixeira (død 4. juli 1641) var en portugisisk oppdager som i 1637 ble den første europeeren til å dra opp hele Amazonas' lengde. 

Teixeira ble født i Cantanhede, men datoen er ikke kjent. Hans bragder anses bemerkelsesverdige selv etter dagens standarder. Som følge av Teixeira og andre portugisere som trengte langt inn i Amazonas, klarte Portugal å tilegne seg langt mer av Sør-Amerika på bekostning av sine spanske konkurrenter enn hva Tordesillastraktaten av 1494 hadde gitt dem. Teixeiras ekspedisjon var den første som reiste både opp og ned Amazonas. Blant de innfødte indianerne ble han kalt Curiua-Catu, som betyr Den gode og vennlige hvite mannen.

 Referanser 

Kategori:Portugisiske oppdagere
Kategori:Personer fra distriktet Coimbra